බදුල්ල සෙනරත් පරණවිතාන මහජන පුස්තකාලය භූ®මියේ ඇතුළත දැනට තබා ඇති බදුලු ටැම්ලිපියේ ඉහළ සිට පහළට සියුම් ඉරිතැලීමක් මෑතක සිට දක්නට ලැබෙන බවත්, එය එහි ඉදිරි පැවැත්මට තර්ජනයක් විය හැකි බවත් ඒ පිළිබඳ නිරීක්ෂණයක නිරත වූ විද්වත්හු පෙන්වා දෙති.බදුලු ටැම්ලිපිය මෙරට සෙල්ලිපි අතර සුවිශේෂ තැනක් ලබා ගන්නා පුරාවස්තුවකි. 1857 දී බදුල්ල උප ඒජන්තවරයෙකු ලෙස සේවය කළ ඉංග්‍රීසි ජාතික ජෝන් බේලි මහතා මහියංගණයට නුදුරු සොරබොරවැව් ඉස්මත්තේ තිබියදී මෙය සොයාගෙන ඇති අතර පසුව එය ඔවුන්ගේ පරිපාලන කේන්ද්‍රස්ථානය ලෙස එදා කටයුතු කළ බදුලු පුරවරයට ගෙනවිත් බදුල්ල තානායම අසල වූ මාර්ග වටරවුම මධ්‍යයේ ප්‍රදර්ශනය කොට තිබූ බව මේ සම්බන්ධයෙන් ලියා ඇති ලේඛනයන්හි සඳහන් වේ.වසර ගණනාවක්ම එය අනාරක්ෂිතව මේ ස්ථානයේම තිබෙන්නට ඉඩහැර තිබූ අතර ඒ කාල වකවානුවේදී මේ ටැම්ලිපියට ඇතැම් මිනිස් ක්‍රියාකාරකම් නිසා යම් යම් හානි ඇතිවීමටද පටන්ගෙන තිබිණි.මෙය සියැසින් දුටු පසුකාලයේ බදුල්ල දිසාපතිව සිටි ප්‍ර.බ.